USAID-i ndihmon reformat në mjekësinë shqiptare
Shqipëria dhe vende të tjera ballkanike janë ndër të fundit e botës për shpenzimet shëndetësore për frymë
Shtetet e Bashkuara dhe USAID po financojnë në Shqipëri disa projekte të përmasave të mëdha në fushën e mjekësisë, vecanërisht në sektorin e shëndetit publik. Projektet e shtrira në pesë qytete të mëdha të vendit po ndihmojnë publikun e gjerë për një shërim të shpejtë nga një anë dhe po modernizojnë konceptet dhe strukturat e ekipeve të shëndetësisë shqiptare sipas mjekësisë bashkëkohore. - tha ministri i shëndetësisë, Maksim Cikuli në një konferencë rajonale për problemet e këtij sektori. Ai theksoi se shëndetit publik po i kushtohet tani më shumë vëmendje dhe buxhet, në mënyrë që qytetarët të marrin mjekim të shpejtë shumë kohë përpara se të kenë nevojë për ndërhyrje klinike. - tha zoti Cikuli. Në konferencën rajonale mbi shëndetin publik, drejtori i USAID për Shqipërinë, Eduard Landau, thotë se reforma shqiptare në sistemin e mjekësisë po mbështetet nga kjo agjenci për të realizuar planifikime afatgjata në shërbimet mjekësore, menaxhimin e kapaciteteve dhe modernizimine tyre. - tha zoti Landau. Ai tha se USAID do të vazhdojë të luajë një rol aktiv në zhvillimin dhe përmirësimin e sistemit shëndetësor në Shqipëri, dukë bashkëpunuar ngushtë me zyrtarët vendas. Në konferencën rajonale, ekspertë të njohur shqiptarë dhe amerikanë shkëmbyen përvoja dhe përfundime të studimeve të tyre në mjekësinë parandaluese, në dëmtimet e shëndetit nga mënyra e jetesës ( me duhan, alkool, kequshqim dhe AIDS) dhe nga ndotja e mjedisit. Sipas studiuesve, Shqipëria dhe disa vende të tjera në rajon renditen në nivelet më të ulta në botë përsa i përket shpenzimeve shëndetësore për frymë të popullsisë; gjendje që, sipas tyre, mund të ndryshojë vetëm me investime të konsiderueshme.//rd//